2013 m.

2013 m. buvo nekeliamieji metai, prasidedantys antradienį pagal Grigaliaus kalendorių.

Įvykiai Lietuvoje 

2013 metus Lietuvos Respublikos Seimas paskelbė Tarmių metais.
 Lapkričio 20 d. – Lietuvoje pradėta įgyvendinti tarptautinė programa "The Duke of Edinburgh's International Award".

Įvykiai pasaulyje 
 Vasario 15 d. – netoli Čeliabinsko, Rusijoje ore sprogo meteoras. Sužeisti 1404 žmonės, apgadinta virš 7200 pastatų.
 Kovo 13 d.  – Kardinolas Jorge Mario Bergoglio (g. 1936 m. gruodžio 19 d. Argentinoje) išrinktas 266 – uoju popiežiumi. Naujasis popiežius pasirinko vardą Pranciškus. Tai pirmasis popiežius iš Naujojo Pasaulio ir po 1200 metų pertraukos, pirmasis popiežius ne iš Europos.
 Balandžio 15 d.  – Bostono maratono metu JAV susprogdintos dvi bombos. Žuvo 3 ir sužeista 264 žmonių.
 Balandžio 24 d.  – Savar Upaziloje netoli Bangladešo sostinės Dakos sugriuvo aštuonių aukštų komercinės paskirties pastatas. Žuvo 1129 ir sužeista 2500 žmonių
 Liepos 1 d. – Kroatija įstojo į Europos Sąjungą
 Lapkričio 21 d. – Latvijos sostinėje Rygoje sugriuvo prekybos centras Maxima. Per incidentą žuvo 54 žmonės, dar 7 dingo be žinios. Kelios dešimtys sužeista.

Mirtys

Lietuvoje 
 Balandžio 5 d. – Marcelijus Martinaitis, lietuvių poetas, rašytojas, vertėjas (g. 1936 m.).
 Balandžio 18 d. – Vytautas Šapranauskas, Lietuvos teatro ir kino aktorius, TV laidų vedėjas, humoristas (g. 1958 m.).
 Liepos 12 d. – Ramutė Janavičiūtė-Kantoravičienė, Lietuvos baleto artistė, pedagogė (g. 1929 m.).
 Gruodžio 27 d. – Justinas Jonušas, Lietuvos pedagogas, choro ir orkestro dirigentas (g. 1938 m.).

Nedatuota 
 Elzė Galnaitytė, Lietuvos kalbininkė (g. 1929 m.).

Pasaulyje 
 Sausio 1 d. – Patti Page, JAV dainininkė (g. 1927 m.).
 Sausio 9 d. – James McGill Buchanan, JAV ekonomistas, Nobelio premijos laureatas (g. 1919 m.).
 Sausio 15 d. – Nagisa Ošima, Japonijos kino režisierius (g. 1932 m.).
 Vasario 14 d. – Ronald Dworkin, JAV teisininkas, filosofas (g. 1931 m.).
 Kovo 3 d. – Luis Cubilla, Urugvajaus futbolininkas ir treneris (g. 1940 m.).
 Kovo 5 d. – Hugo Chávez, Venesuelos prezidentas (g. 1954 m.).
 Kovo 9 d. – Zillur Rahman, Bangladešo prezidentas (g. 1929 m.).
 Kovo 21 d. – Pietro Mennea, Italijos bėgikas, olimpinis čempionas (g. 1952 m.).
 Kovo 21 d. – Chinua Achebe, Nigerijos rašytojas, švietėjas (1930 m.).
 Kovo 25 d. – Borisas Berezovskis, Rusijos oligarchas (g. 1946 m.).
 Kovo 28 d. – Soraya Jiménez, Meksikos sunkiaatletė, olimpinio aukso laimėtoja (g. 1977 m.).
 Balandžio 5 d. – Margaret Thatcher, Britanijos ministrė pirmininkė (g. 1925 m.).
 Balandžio 30 d. – Nuno Guimarães, portugalų kultūros veikėjas Lietuvoje, lektorius, poetas (g. 1960 m.).
 Gegužės 6 d. – Giulio Andreotti, Italijos žurnalistas ir politikas, tris kartus buvęs šalies ministru pirmininku – 1972–1973, 1976–1979 ir 1989–1992 m. Taip pat jis buvo dirbęs keliose ministerijose, o nuo 1991 m. tapo senatoriumi visam gyvenimui (g. 1919 m.).
 Gegužės 17 d. – Jorge Videla, Argentinos faktinis diktatorius karinės chuntos režimo metu (g. 1925 m.).
 Birželio 7 d. – Pierre Mauroy, Prancūzijos ministras-pirmininkas (g. 1928 m.).
 Birželio 19 d.: 
 James Gandolfini, JAV aktorius, geriausiai žinomas Tony Soprano vaidmeniu (g. 1961 m.).
 Gyula Horn, Vengrijos ministras-pirmininkas (g. 1932 m.).
 Liepos 2 d. – Douglas Engelbart, JAV inžinierius, išradėjas (g. 1925 m.).
 Liepos 13 d. – Cory Monteith, Kanados aktorius (g. 1982 m.).
 Liepos 29 d. – Christian Benítez, Ekvadoro futbolininkas (g. 1986 m.).
 Rugpjūčio 25 d. – Gylmar dos Santos Neves, Brazilijos futbolininkas, trissyk pasaulio čempionas (g. 1930 m.).
 Rugpjūčio 30 d. – Seamus Heaney, Airijos poetas, Nobelio literatūros premijos laureatas (g. 1939 m.).
 Rugsėjo 2 d.
 Ronald Coase, britų ekonomistas, Nobelio ekonomikos premijos laureatas (g. 1910 m.).
 Frederik Pohl, JAV fantastikos rašytojas (g. 1919 m.).
 Spalio 1 d. – Tom Clancy, JAV rašytojas, Šaltojo karo istorikas (g. 1947 m.).
 Spalio 9 d. – Wilfried Martens, Belgijos ministras-pirmininkas (g. 1936 m.).
 Spalio 10 d. – Scott Carpenter, JAV NASA astronautas (g. 1925 m.).
 Spalio 14 d. – Bruno Metsu, prancūzų futbolo treneris (g. 1954 m.).
 Spalio 27 d. – Lou Reed, JAV roko muzikantas, the Velvet Underground narys (g. 1942 m.).
 Spalio 28 d. – Tadeusz Mazowiecki, Lenkijos žurnalistas, ministras-pirmininkas (g. 1927 m.).
 Lapkričio 17 d. – Doris Lessing, britų rašytoja, Nobelio literatūros premijos laureatė (g. 1919 m.).
 Lapkričio 19 d. – Frederick Sanger, britų biochemikas, Nobelio chemijos premijos laureatas (g. 1918 m.).
 Lapkričio 30 d. – Paul Walker, JAV aktorius (g. 1973 m.).
 Gruodžio 5 d. – Nelson Mandela, pirmasis PAR prezidentas, Nobelio taikos premijos laureatas (g. 1918 m.).
 Gruodžio 23 d. – Michailas Kalašnikovas, Rusijos ginklų konstruktorius, „Kalašnikovo“ automato kūrėjas (g. 1919 m.).

Šaltiniai 

2013 m.